./data/phi0474/phi005/phi0474.phi005.perseus-lat2.xml
quae cum iste cognosset novus astrologus, qui non tam caeli rationem quam caelati argenti duceret, eximi iubet non diem ex mense, sed ex anno unum dimidiatumque mensem hoc modo ut, quo die verbi causa esse oporteret Idus Ianuarias, is eo  die Kalendas Martias proscribi iuberet: itaque fit omnibus recusantibus et  plorantibus  dies is erat legitimus comitiis habendis  eo modo sacerdos Climachias renuntiatus est